钦定古今图书集成/明伦汇编/氏族典/第215卷 > 何如宠〈兄如申〉
## 钦定古今图书集成/明伦汇编/氏族典/第215卷 > 何如宠〈兄如申〉

按《明外史成基命传》：“何如宠，字康侯，桐城人。父思鳌，
栖霞知县。如宠举万历二十六年进士。天启时，历官
礼部右侍郎，协理詹事府。五年，廷推，左侍郎魏广微
言如宠与左光斗同里友善，遂夺职闲住。崇祯元年，
召拜吏部右侍郎，未至，拜礼部尚书。明年，命与周延
儒、钱象坤俱以本官兼东阁大学士入阁辅政。累加”
少保、户部尚书、武英殿大学士。四年春，副延儒总裁。
会试事竣，即乞休。疏九上，乃允。如宠操行恬雅，与物
无竞，难进易退，世尢高之。十四年卒。福王时，赠太保，
谥“文端。”兄如申，官户部郎中，督饷辽东，有清操，终浙
江右布政使。